टाइम8, आगष्ट 20 : कक्राझार सहरनि टेङाफारायाव थानाय सोरखारी बि एड फरायसालिमायाव थांनाय 19 आगष्टआव कक्राझार सोरखारी बि एड फरायसालिमानि गोरायुं डः जि के भारटिआ ( G.K. Bharti ? ) आफाद सामलायनायाव बड’लेण्डनि सिङाव थानाय गासै गं 3 बि एड फरायसालिमानि फोरोंगिरि आरो फोरोंगिरि नङै गुबुन-गुबुन मावफायारिफोरखौ लानानै एबाइत (ABITE ) मुंनि मोनसे आफाद दाफुंनाय जाबाय होन्नानै गसाइगाव बि एड फरायसालिमानि गोरायुं डः अजित बर’आ मिथि होदों। गोदानै दाफुंजानाय एबाइत मुंनि आफादआव बिजनी रैमालि बि एड फरायसालिमानि गोरायुं डः अबिजीत देब अधिकारीखौ ( Dr. Abhijit Dev Adhikari ? ) आफादगिरि, गसाइगाव बि एड फरायसालिमानि गोरायुं डःअजित बर’खौ लेङाइ आफादगिरि आरो सुसान्त मुसाहारीखौ गाहाइ नेहाथारि महरै लानानै गोख्रों मावफुं आफादखौ दाफुंनाय जायो होन्नानै डः अजित बर’आ फोरमायदों ।